KOOSTÖÖ Kokkulepe


eelnõu
/ kuupäev/
Kokkuleppe pooled:

Narva linn,  Narva Linnavalitsuse kaudu, keda esindab linnapea Tarmo Tammiste,
ja
Narva-Jõesuu linn, Narva-Jõesuu Linnavalitsuse kaudu, keda esindab linnapea Maksim Iljin,

edaspidi eraldi nimetatud Pool või koos Pooled,
võttes arvesse alljärgnevaid asjaolusid:

Narva linna tellimusel on valminud põhiprojekti staadiumis järgmine projektdokumentatsioon, mis on läbinud sõltumatu ekspertiisi : 
1. VP15014 Mnt 91 Narva – Narva-Jõesuu – Hiiemetsa; km 6,87 – 11,57 Jalgratta – ja jalgtee projekt
;
2.  VP15015 Mnt 1 Tallinn – Narva; km 203,77 – 206,08 Jalgratta – ja jalgtee projekt (edaspidi põhiprojektid)
. 

Mõlemad põhiprojektid käsitlevad jalg- ja jalgrattateid, mis asuvad endise Vaivara valla ehk uue Narva-Jõesuu linna haldusterritooriumil. Ülalmainitud põhiprojektidega käsitletud jalgrattateede marsruudid vastavad Narva linna, Narva-Jõesuu linna, Vaivara valla kehtivatele üldplaneeringutele, Ida-Viru maakonnaplaneeringu teemaplaneeringule „Ida-Virumaa tehniline infrastruktuur“. Arendatava taristuga (jalgrattateed) rajatakse piirkonna keskuslinna Narva ja selle tagamaade (Narva-Jõesuu ja Narvast lahusolev Kudruküla linnaosa) vahel mugav ja ohutu ühendus, mis tõstab kogu Narva linnapiirkonna sidusust. Ülalnimetatud jalg- ja jalgrattateid on võimalik valmis ehitada meetme „Ida-Virumaa linnapiirkondade jätkusuutlik areng“ projekti „Narva linnapiirkonna jalg- ja jalgrattateede võrgustiku rajamine“  (edaspidi investeeringuprojekt) raames, mille taotlejaks on vastavalt Narva linnapiirkonna jätkusuutliku arengu tegevuskavale (kinnitatud Narva linnavolikogu 21.04.2016 otsusega nr 144 ja Narva-Jõesuu linnavolikogu 13.04.2016 otsusega nr 127) on Narva linn. Vastavalt Siseministri 03.03.2015 määruse nr 7 „ Toetuse andmise tingimused meetmes „Ida-Virumaa linnapiirkondade jätkusuutlik areng”“ (edaspidi meetme määrus) § 16 lg 3 p 18 peab taotleja lisama taotlusele dokumendid, mis kinnitavad projekti tulemusena väärindatava objekti omandi- või kasutusõigust projekti kestel ning viie aasta jooksul projekti lõppemisest arvates, välja arvatud riigi omandis oleva maa või objekti puhul, mil piisab riigivara valitseja kirjalikust nõusolekust. Projekti lõppemiseks loetakse projekti rakendusüksuse poolt projekti raames tehtava lõppmakse kuupäeva. Meetme määruse § 16 lg 3 p 15 tuleb taotlusele lisada projekti elluviimiseks vajalikud load, sealhulgas ehitusluba. Vastava taotluse meetmesse esitamise viimane tähtaeg on 31.12.2018.
Deklareerides Poolte ühist tahet arendada linnapiirkonna jalg- ja jalgrattateede võrgustikku vastavalt VP15014 ja VP15015 põhiprojektidega hõlmatud jalg- ja jalgrattateede marsruutidele endise Vaivara valla haldusterritooriumil,

sõlmisid Pooled sujuva koostöö eesmärgil käesoleva kokkuleppe alljärgnevas:

Investeeringuprojekti ettevalmistamise faas
1. Narva linn ja Narva-Jõesuu linn pöörduvad üheskoos põhiprojektidega hõlmatud erakinnisasjade omanike poole ning lahendavad kooskõlastatult omanike poolt esitatud märkused ja ettepanekud (näiteks pöördumised Maanteeameti poole seonduvalt mahasõitude kooskõlastamisega).

2. Täiendav projekteerimiskulu (vajadusel) kaetakse investeeringuprojekti eelarvest..
3. Narva linn kohustub sõlmima notariaalsed kokkulepped projektidega hõlmatud erakinnisasjade omanikega (isiklik kasutusõiguse seadmiseks või võõrandamiseks Narva linna kasuks) ning saavutama riigi omandis oleva maa kasutamiseks riigivara valitseja kirjalikku nõusolekut hiljemalt 30.10.2018.
4. Käesoleva kokkuleppe punkti 3 täitmisel Narva linna poolt kohustub Narva-Jõesuu linnavalitsus väljastama ehitusluba vastavasisulise Narva linna taotluse alusel hiljemalt 15.12.2018.

5. Käesoleva kokkuleppe punkti 3 täitmisel Narva linna poolt kohustub Narva-Jõesuu linn määrama rajatavatele teedele Ehitusseadustikus (EhS) § 92 lõikes sätestatud avalikuks kasutamiseks eratee staatuse EhS 92 lõike 7 alusel vähemalt viieks aastaks pärast investeeringuprojekti lõppemist.  
6. Narva linn (Narva Linna Arenduse ja Ökonoomika Ameti isikus) käesoleva kokkulepe punktides 1-6 kirjeldatud toimingute ja kokkulepete saavutamisel kohustub esitama projekti „Narva linnapiirkonna jalg- ja jalgrattateede võrgustiku rajamine, II etapp“ taotluse Ettevõtluse Arendamise Sihtasutusele hiljemalt 31.12.2018. Narva linn kohustub tagama nimetatud projekti omaosaluse Narva linna eelarvest.

Investeeringuprojekti elluviimise faas

7. Narva linn kohustub viima investeeringuprojekti „Narva linnapiirkonna jalg- ja jalgrattateede võrgustiku rajamine, II etapp“ ellu vastavuses toetuse andmise määruse tingimustega, sh korraldab ja viib läbi vajalikud hankemenetlused, sõlmib ja täidab hankelepinguid. Investeeringuprojekti eelarve on ca 2 840 000 eurot (täpne summa selgub I etapi elluviimise pärast), sh ehitustöödeks ca 2,3 miljonit eurot.
8. Juhul, kui investeeringuprojekti elluviimisel selgub, et ehitustööde maksumus ületab investeeringuprojekti eelarvet, otsustavad Pooled koos lisafinantseerimise tagamises või investeeringuprojekti mahtude vähendamises kooskõlastades otsuse meetme rakendusüksusega.
9. Narva-Jõesuu linn kohustub kõikide ehitustööde valmimisel väljastama kasutusluba seadusega sätestatud tähtaja jooksul.

Investeeringuprojekti järgne faas

10. Investeeringuprojekti raames rajatud teede ja sildade hooldust korraldab Narva linn. Narva-Jõesuu linn kohustub sõlmima Narva linnaga halduslepingu investeeringuprojekti raames rajatavate jalg- ja jalgrattateede hoolduskulude katmiseks, millega võtab kohustuse katta 20% hoolduskuludest ajaperioodil vähemalt 20 aasta jooksul pärast investeeringuprojekti lõppemist. Hoolduskulud hõlmavad: 
10.1  Teede ja sildade suvine koristus, talvine koristus, hooajavaheline koristus ja prügiurnide tühjendamine tagamaks teede ja sildade vastavust Majandus- ja taristuministri 14.07.2015 määruses nr 92 sätestatud tee seisundile esitatavate nõuetele;
10.2  tänavavalgustuse kulu;
10.3  teekattemärgistuse uuendamise kulu (rajatavate teede maht: värviga teekattemärgistus 13 m2 – tee valmimisest igal aastal alates ehitusele järgnevast aastast; termoplastikuga teekattemärgistus ca 50 m2 iga nelja aasta tagant tee valmimisest alates ehitusele järgnevast aastast);
10.4  sillaseisundi kontroll vähemalt 1 kord kolme aasta jooksul tee valmimisest.


11. Investeeringuprojekti raames rajatud teede remondi vajaduse ilmnemisel teostab remonditöid ehitusgarantiiajal ehitusettevõtja ning pärast ehitusgarantiiaja lõppu Narva linn.
12. Narva linn tagab investeeringuprojekti raames rajatud teede hoolduse ja remondi kohta saadud Maanteeameti ettekirjutuste täitmist.
13. Pooled määravad oma kontaktisikud järgmiselt:
Narva linn – Georgi Ignatov, Narva Linna Arenduse ja Ökonoomika Ameti direktor  tel 35 99041, 518 2785, e-post: georgi.ignatov@narva.ee. 
Narva-Jõesuu linn – Mati Männisalu, Narva-Jõesuu aselinnapea, tel 392 9010, 508 4170 , e-post: mati.mannisalu@narva-joesuu.ee
14. Käesolev kokkulepe jõustub allkirjastamise hetkest.
15. Kõik pooltele adresseeritud teated seoses käesoleva kokkuleppega edastatakse kirjalikult poolte aadressidel või poolte poolt märatud kontaktisikutele.

16. Käesolev kokkulepe on koostatud eesti keeles kahes identset juriidilist jõudu omavas eksemplaris, millest üks jääb Narva linnale, teine Narva-Jõesuu linnale.

Lisad:

1. VP15014 Mnt 91 Narva – Narva-Jõesuu – Hiiemetsa; km 6,87 – 11,57 Jalgratta – ja jalgtee projekti asukohaskeem 
2. VP15015 Mnt 1 Tallinn – Narva; km 203,77 – 205,98 Jalgratta – ja jalgtee projekt
� VP15014 põhiprojektiga hõlmatava jalg- ja jalgrattatee asukoha skeem on toodud Lisas 1.


� VP15015 põhiprojektiga hõlmatava jalg- ja jalgrattatee asukoha skeem on toodud Lisas 2.





